armvectores/hy_wikipedia_2023 huggingface dataset:
Կերալայի օրենսդիր ժողով

Կերալայի օրենսդիր ժողով (հինդի՝ केरल विधान सभा), Հնդկաստանի Կերալա նահանգի երկպալատ օրենսդիր ժողով։ Կերալայի օրենսդիր ժողովն այժմ ունի 140 ընտրված անդամ։ Կերալայի օրենսդիր ժողովը անդիպում է Կերալա նահանգի Վիդհան Բհավանում։
Կերալայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Կերալայի օրենսդիր ժողովի խոսնակների ցանկ
Կերալայի օրենսդիր ժողովի խոսնակի տեղակալների ցանկ
Կերալայի գլխավոր նախարարների ցանկ
Կերալայի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Kerala Lok Sabha Election 2019 Results Website
niyamasabha.org
Kerala Assembly Election 2016 Website Archived 2020-07-07 at the Wayback Machine.
Election Database
klaproceedings.niyamasabha.org


== Աղբյուրներ ==
Legislators up to 2006
http://klaproceedings.niyamasabha.org
Սոն էն Բրեուխել

Սոն էն Բրեուխել (հոլ.՝ Son en Breugel ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 25,93 կմ² է, բնակչությունը՝ 15.397 (2011 թ.)։ Մեկ շնչի տարեկան միջին եկամուտը 14.900 եվրո է։
Կարտան (այլ կիրառումներ)

Կարտան, ֆրանսիական ազգանուն։

Անրի Պոլ Կարտան, ֆրանսիացի մաթեմատիկոս (1904)։
Էլի Ժոզեֆ Կարտան, ֆրանսիացի մաթեմատիկոս (1869-1951)։
Տեշիո (գետ)

Տեշիո (ճապ.՝ 天塩川), գետ Ճապոնիայում՝ Հոկայդո կղզու հյուսիսարևմյտան հատվածում։ Գետի երկարությունը կազմում է 256 կմ (Ճապոնիայում զբաղեցնում է 4-րդ տեղը), ավազանի մակերեսը՝ 5590 կմ²(10-րդը երկրում)։ Ջրի ծախսը՝ 110 մ³/վ։ Սկիզբ է առնում Տեշիո հրաբխի արևելյան լանջից։
Գետի անվանումը ծագում է Այնու լեզվի բառից, որը նշանակում է «ձկնորսական պատնեշ»։
Տեշիո գետի վրա են գտնվում Սիբեցու և Նայորո քաղաքները։ Հիմնական վտակներն են Սարոբեցուն (աջ), Օնոպունայը (ձախ), Տոիկամբեցուն (աջ), Աբեսիվայը (ձախ), Նայորոն (աջ), Կենբուտին (ձախ)։
Իվաոնայ ջրամբարը, որը տեղակյաված է գետի վերին հոսանքում, այդ շրջան մատակարարում է խմելու ջուր և էլեկտրականություն։
Գետի ավազանն իրենից ներկայացնում է հսկայական էկոհամակարգ, որտեղ բնակվում են այնպիսի կաթնասուններ, ինչպիսիք են գորշ արջը, աղվեսը, ջրարջանման շունը և սամույրը։ Տեշիոյի ավազանում հանդիպում են թռչունների 200 տեսակ, այդ թվում՝ մանդարինկա բադը, ճապոնական կռունկ և այլն։


== Ծանոթագրություններ ==


== Արտաքին հղումներ ==
Charm of Hokkaido: Teshio River (անգլ.)


== Աղբյուրներ ==
«北海道の川ポータル～With River～／天塩川（てしおがわ）» (Japanese)։ Sapporo: Ministry of Land, Infrastructure, Transport and Tourism, Ministry of Land, Infrastructure and Transport Hokkaido Regional Development Bureau։ Արխիվացված է օրիգինալից 2014-01-01-ին։ Վերցված է 2009-01-21  
天塩町の概要 (Japanese)։ Town of Teshio, Hokkaido։ Արխիվացված է օրիգինալից 2009-05-12-ին։ Վերցված է 2009-01-21
Միխայիլ Միշուստինի կառավարություն

Միխայիլ Միշուստինի կառավարություն, Ռուսաստանի կառավարության ներկայիս կազմը՝ վարչապետ Միխայիլ Միշուստինի ղեկավարությամբ։


== Ձևավորում ==
Կառավարությունը սկսել է ձևավորվել 2020 թվականի հունվարի 15-ին Դմիտրի Մեդվեդևի կաբինետի հրաժարականից հետո։ Մեդվեդևը հրաժարական է տվել այն բանից հետո, երբ նախագահ Վլադիմիր Պուտինը Դաշնային Ժողովին իր ուղերձի ժամանակ առաջարկել է սահմանադրական փոփոխություններ, որոնք կփոխեն ուժերի դասավորվածությունը։ Նույն օրը Պուտինը Միշուստինին առաջարկել է վարչապետի պաշտոնը։ Միշուստինի համաձայնությունից հետո Պուտինը նրա թեկնածությունն առաջադրել է Պետդումայի հաստատմանը։
Հունվարի 16-ին Միշուստինի հետ հանդիպումից հետո Միասնական Ռուսաստանն որոշեց աջակցել նրան։ Քանի որ Միասնական Ռուսաստան կուսակցությունը Պետդումայում տեղերի կեսից ավելին ունի, դա նշանակում է, որ Միշուստինը վարչապետ կդառնա, նույնիսկ եթե մյուս բոլոր կուսակցությունները դեմ քվեարկեն։ Լիբերալ-դեմոկրատական կուսակցությունն ու Արդար Ռուսաստան-ը նույնպես աջակցություն են հայտնել Միշուստինին։
ՌԴԿԿ-ն Միշուստինի հետ հանդիպումից հետո հայտարարել է, որ ձեռնպահ կմնա քվեարկությունից։ Գենադի Զյուգանովը դա բացատրել է նրանով, որ նոր կառավարության կազմը և ծրագիրը անհայտ են։ Սակայն, քանի որ նախագահ Պուտինը կատարել է Կոմկուսի պահանջները, մասնավորապես, պաշտոնանկ է արել Մեդվեդևի կառավարությունը և առաջարկել է ընդլայնել խորհրդարանի լիազորությունները, կոմկուսը դեմ չի քվեարկի Միշուստինի նշանակմանը։


=== Պետական դումայի հաստատումը ===

Հունվարի 16-ին Միխայիլ Միշուստինը հաստատվել է Պետական դումայի կողմից վարչապետի պաշտոնում։ Առաջին անգամն էր, որ վարչապետը հաստատվեց առանց որևէ դեմ ձայնի։


=== Կառուցվածք և կազմ ===
Կոմունիստական կուսակցության հետ հանդիպման ժամանակ Միշուստինը հայտարարել է կառավարության կառուցվածքում և անձնական կազմում արմատական փոփոխությունների մասին։
Միխայիլ Միշուստինը կառավարության ձևավորման ընթացքում խորհրդակցություններ է անցկացրել խորհրդարանական կուսակցությունների հետ։ Պետդումայի խոսնակ Վյաչեսլավ Վոլոդինի խոսքով՝ նախորդ կաբինետի անդամներից բոլոր խմբակցություններն իրենց աջակցությունն են հայտնել ուժային և միջազգային դաշինքներին, երեք փոխվարչապետների՝ Տատյանա Գոլիկովային, Դմիտրի Կոզակին և Ալեքսեյ Գորդեևին, ինչպես նաև գյուղատնտեսության նախարար Դմիտրի Պատրուշևին։
Ըստ Վոլոդինի՝ պատգամավորները քննադատաբար են արտահայտվել նախարարների նախորդ կաբինետի չորս նախարարների՝ Կրթության նախարար Օլգա Վասիլևայի, Մշակույթի նախարար Վլադիմիր Մեդինսկու, Առողջապահության նախարար Վերոնիկա Սկվորցովայի և Աշխատանքի և սոցիալական պաշտպանության նախարար Մաքսիմ Տոպիլինի մասին։ Լիբերալ-դեմոկրատական կուսակցությունը նաև քննադատել է փոխվարչապետ, Հեռավորարևելյան դաշնային շրջանում նախագահի ներկայացուցիչ Յուրի Տրուտնևին։ Ի դեպ, մյուս պատգամավորները, ընդհակառակը, դրական են արտահայտվել Տրուտնևի մասին։
Հունվարի 21-ին Միխայիլ Միշուստինը նախագահ Վլադիմիր Պուտինին ներկայացրել է Կառավարության կազմի նախագիծը։ Նույն օրը նախագահը հրամանագիր է ստորագրել նախարարների կաբինետի կազմի մասին և նշանակել առաջարկված նախարարներին։ Հրամանագրի համաձայն՝ վարչապետը կունենա 9 տեղակալ, իսկ Հյուսիսային Կովկասի հարցերով նախարարությունը կվերացվի։


== Կազմ ==


== Ծանոթագրություններ ==
Պիեռ Պաոլո Պազոլինի

Պիեռ Պաոլո Պազոլինի (մարտի 5, 1922(1922-03-05)[…], Բոլոնիա, Իտալիա - նոյեմբերի 2, 1975(1975-11-02)[…], Օստիա, Հռոմ, Իտալիա), իտալացի բանաստեղծ, կինոռեժիսոր, գրող և մտավորական։ Չնայած նրա կատարած աշխատանքների մեծ մասը շարունակում են մնալ հակասական, Պազոլինին համարվում է 20-րդ դարի իտալական մշակույթի կենտրոնական գործիչներից մեկը։ Նա ռեժիսորն է եղել մի շարք հայտնի ֆիլմերի, որոնցից ամենահայտնին «Սալո, կամ Սոդոմի 120 օրը» ֆիլմն է։
Պազոլինին սպանվել է 1975 թվականի նոյեմբերի 2-ին, 53 տարեկան հասակում։


== Ֆիլմեր ==
«Ակատոնե» / Accattone (1961)
«Մամա Ռոմա»/ Mamma Roma (1962)
«Ավետարանը ըստ Մաթևոսի» / Il Vangelo secondo Matteo (1964)
«Բազեները և ճնճղուկները» / Uccellacci e uccellini (1966)
«Արքա Էդպիկ» / Edipo re (1967)
«Թեորեմա» / Teorema (1968)
«Խոզանոց» / Porcile (1969)
«Մեդեա» / Medea (1969)
«Դեկամերոն» / Il Decameron (1971)
«Քենթրբերյան պատմվածքներ»/ Racconti di Canterbury (1972)
«Արաբական գիշերներ» / Il fiore delle mille e una notte (1974)
«Սալո, կամ Սոդոմի 120 օրը» / Salò o le 120 giornate di Sodoma (1975)


== Կինոմրցանակներ և առաջադրումներ ==
Կաննի կինոփառատոն, 1958 — Մրցանակ լավագույն սցենարի համար («Երիտասարդ ամուսիններ»)
Վենետիկի 23-րդ կինոփառատոն (1962) — Ոսկե առյուծ մրցանակի համար առաջադրում («Մամա Ռոմա»)
Վենետիկի 25-րդ կինոփառատոն (1964) — Ժյուրիի հատուկ մրցանակ («Ավետարան ըստ Մատթեոսի»)
Կաննի կինոփառատոն, 1966] — Ոսկե արմավենու ճյուղ մրցանակի համար առաջադրում («Թռչուններ մեծ ու փոքր»)
Վենետիկի 28-րդ կինոփառատոն (1967) — Ոսկե առյուծ մրցանակի համար առաջադրում («Էդիպ արքա»)
Վենետիկի 29-րդ կինոփառատոն (1968) — Ոսկե առյուծ մրցանակի համար առաջադրում («Թեորեմ»)
BAFTA, (1968) — Միավորված ազգերի պարգևի համար առաջադրում («Ավետարան ըստ Մատթեոսի»)
Բեռլինի միջազգային 19-րդ կինոփառատոն (1969) — Ոսկե արջ մրցանակի համար առաջադրում («Սեր և ցասում»)
Բեռլինի միջազգային 21-րդ կինոփառատոն (1971) — Արծաթե արջ — ժյուրիի հատուկ մրցանակ («Դեկամերոն»), + Ոսկե արջ մրցանակի համար առաջադրում («Դեկամերոն»)
Բեռլինի միջազգային 22-րդ կինոփառատոն (1972) — Ոսկե արջ մրցանակ (Քենտրբերյան պատմություններ)
Կաննի կինոփառատոն, 1974 — ժյուրիի մեծ մրցանակ («Հազար ու մի գիշերների ծաղիկը»), Ոսկե արմավենու ճյուղ մրցանակի համար առաջադրում («Հազար ու մի գիշերների ծաղիկը»)
Վենետիկի 72-րդ կինոփառատոն (2015) — «Լավագույն վերականգնված ֆիլմ» (վենետիկյան դասական ստեղծագործություն) («Սալո, կամ Սոդոմի 120 օրը»)


== Ծանոթագրություններ ==


== Արտաքին հղումներ ==
Պիեռ Պաոլո Պազոլինի. Կինոյի ըմբոստ մեսիան
Մալատքեշին

Մալատքեշին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Կապան քաղաքից 24 կմ հարավ-արևելք, Ողջի գետի ձախ ափին, սարավանդի վրա։


== Պատմություն ==
Հետագայում գյուղն ընդգրկվել է Ադրբեջանական ՍՍՀ-ի Զանգելանի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Քաշաթաղի ողջ շրջանի հետ անցել է Ադրբեջանի հսկողության տակ։


== Բնակչություն ==
1886 թվականին գյուղն ունեցել է 565, 1908-ին՝ 1361, իսկ 1909-ին՝ 835 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Խաղողաթթու

Խաղողաթթու (
  
    
      
        
          C
          
            4
          
        
        
          H
          
            6
          
        
        
          O
          
            6
          
        
        ⋅
        
          H
          
            2
          
        
        O
      
    
    {\displaystyle C_{4}H_{6}O_{6}\cdot H_{2}O}
  ), երկհիմն օրգանական թթու։ Աջ (
  
    
      
        D
      
    
    {\displaystyle D}
  ) և ձախ (
  
    
      
        L
      
    
    {\displaystyle L}
  ) գինեթթուների ռացեմիկ խառնուրդ է։


== Խաղողաթթվի քիմիական հատկությունները ==
Անգույն բյուրեղներ են, լուծվում են ջրում, հողմահարվում՝ օդում։ Անջուր խաղողաթթուն հալվում է 203-204 °C-ում։ Օպտիկապես ակտիվ չէ։ Կոտորակային բյուրեղացումից ճեղքվում է աջ և ձախ գինեթթուների։ Առաջանում է միզոգինեթթվի հետ աջ գինեթթուն ալկալու լուծույթում տաքացնելիս։ Ստացվում է աջ և ձախ գինեթթուների հավասար քանակով լուծույթները միմյանց խառնելիս։ Կիրառվում է վերլուծական քիմիայում, ինչպես նաև գործվածքներ ներկելիս։
Մալայան կղզեխումբ

Մալայան կղզեխումբ (մալայերեն՝ Kepulauan Melayu), երկրագնդի ամենամեծ կղզեխումբն է։ Ներառում է Մեծ Զոնդյան, Փոքր Զոնդյան, Մոլուքյան, Ֆիլիպինյան և այլ մանր կղզիներ (չի ներառում Նոր Գվինեան, որը պատկանում է Օվկիանիային)։ Ամենամեծ կղզիներն են Կալիմանտանն ու Սումատրան։ Ամենախիտ բնակեցված կղզին Ճավան է։
Մալայան կղզեխմբի կղզիները առանձին մասերի բաժանված մեծ ցամաքի մնացորդներ են։ Նրանցից ոչ հեռու ընկած են Խաղաղ և Հնդկական օվկիանոսների ամենախոր իջվածքները։ Շատ կղզիներում լեռներն առաջացել են Ալպ-Հիմալայան լեռնագոյացման ժամանակաշրջանում։ Նրանք բաժանված են բեկվածքներով։ Բեկվածքների գծերի երկարությամբ կան ավելի քան 330 հրաբուխներ, որոնցից ավելի քան հարյուրը գործող են։ Ամենահայտնին Կրակատաու հրաբուխն է։ Հաճախ լինում են երկրաշարժեր։ Նախալեռնային կտրվածքներում կա նավթ։ Կղզիների մի մասը կազմված է ավելի հին լեռնային ապարներից և հայտնի է անագի հանքաքարերի խոշոր պաշարներով։
Կղզեխմբի հասարակածային դիրքի հետ են կապված բարձր ջերմաստիճանները և առատ տեղումներն ամբողջ տարվա ընթացքում։ Դաշտավայրերում ջերմաստիճանը պահպանվում է մոտավորապես +25° +28 °C-ի սահմաններում։ Տարվա ընթացքում լինում են 2000 մմ տեղումներ, լեռներում ` մինչև 5000 մմ։
Խոնավ դաշտավայրերում և նախալեռներում տարածված են հասարակածային անտառները, որտեղ աճում են արմավենիներ, ֆիկուսներ, հնդկեղեգ։ Խիտ բնակեցված շրջաններում անտառները ոչնչացված են, նրանց տեղում առաջացել են սավաննաներ։ Անտառներից նվաճված ազատ տարածություններում տարածվում են բրնձի, շաքարեղեգի դաշտեր, բանանի, կաուչուկատու ծառերի, մեխակի, պղպեղի ծառերի, թեյի թփի պլանտացիաներ։ Դրանցից բարձր վայրերում աճում են արմավենիներ (կոկոսյան և այլն)։ Լեռներում աճում են մառախուղի մեջ կորած խոնավ անտառներ։
Ճավա կղզու մի մասը և հասարակածից դեպի հարավ ընկած մանր կղզիները մտնում են հարավային մերձհասարակածային գոտու մեջ։ Այդ շրջաններում տարածված են մշտադալար և տերևաթափ լինող անտառներ ու սավաննաներ։ Հյուսիսային մերձհասարակածային գոտում գտնվում է Ֆիլիպինյան կղզիների մեծ մասը։
Մալայան կղզեխմբում տարածվում են հետևյալ պետությունները` Ինդոնեզիա (գրեթե ամբողջովին), Մալայզիա (մասամբ), Բրունեյ, Արևելյան Թիմոր և Ֆիլիպիններ։


== Աղբյուրներ ==
Բերբենո դի Վալտելինա

Բերբենո դի Վալտելինա  (իտալերեն՝ Berbenno di Valtellina), կոմունա Իտալիայում` Լոմբարդիա մարզի Սոնդրիո գավառում։ Սահմանակից է Բուլյո ին Մոնտե, Չեդրասկո, Կոլորինա, Ֆուզինե, Պոստալեզիո, Տոռե դի Սանտա Մարիա համայնքներին։ Բնակչության թվաքանակը 2014 թվականի տվյալներով եղել է 4.246, բնակչության խտությունը կազմում է 119 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 23010, հեռախոսային կոդ՝ 0342:
Օգոստոսի 15-ին կոմունայում նշվում է հատկապես Սուրբ Աստվածածնի Վերափոխման տոնը։ Սուրբ Հովսեփը, սուրբ առաքյալ Բարդուղիմեոսը, սուրբ Ավունդիոսը, սուրբ Պետրոս առաքյալը և սուրբ Վենինինը հարգվում են որպես կոմունայի և նրա շրջանների հովանավորներ։ Տոնը նշվում է փետրվարի 12-ին։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Ծանոթագրություններ ==


== Արտաքին հղում ==
Պաշտոնական կայք (իտալ.)
Կոնսիստորիա

Կոնսիստորիա (լատ.՝ consistorium՝ ժողովատեղի), 

Հին Հռոմում կայսերական գաղտնի խորհուրդ (հատկապես օրենսդրական հարցերով)։
Նախահեղափոխական Ռուսաստանում թեմական վերնախավին կից կազմակերպություն՝ եկեղեցա-վարչական, եկեղեցա-դատական իրավասություններով։
Կաթոլիկ եկեղեցում՝ կարդինալների խորհրդակցություն պապի նախագահությամբ։
Լութերական եկեղեցու վարչական մարմին։
Բազրբաբա

Բազրբաբա, լեռ Մեծ Հայքի Բարձր Հայք աշխարհի Մանանաղի գավառում։ Հիշատակում է Արիստակես Լաստիվերտցին։ Պատկանում է Բյուրակն-Մնձուրյան լեռնահամակարգին, ձգվում է արևելքից արևմուտք՝ կազմելով Թուզլու և Լեչեգսու գետերի ջրբաժանը։ Անունը՝ գայլախազ՝ «կայծքար»+ուտ, այսինքն՝ կայծքարով առատ վայր։ Դրա լանջերին էր գտնվում Բազմաղբյուր կամ Խաչ ավանը, որը XI դարի Թոնդրակյան շարժման հայտնի կենտրոններից էր։ Բարձրությունը 3282 մետր է։ Կոչվում էր Գայլախազուտ։


== Ծանոթագրություններ ==
Ավստրիական Ամադեուս երաժշտական մրցանակաբաշխություն

Ավստրիական Ամադեուս երաժշտական մրցանակաբաշխություն (անգլ.՝ The Amadeus Austrian Music Awards), ավստրիական երաժշտական ոլորտում նշանակալից գործունեության համար տրվող ամենամյա մրցանակաբաշխություն է։ Այն տրվում է 2000 թվականից ի վեր՝ ամենահաջողակ ավստրիացի երաժիշտներին, և 2012 թվականից սկսած յուրաքանչյուր մարտ ամսին անց է կացվում Վիեննայի Ժողովրդական թատրոնում (գերմ.՝ Volkstheater)։ Այն Գրեմմի մրցանակաբաշխության (անգլ.՝ Grammys) ավստրիական համարժեք տարբերակն է։


== Պատմություն ==
Մրցանակաբաշխությունը հիմնադրվել է 2000 թվականին` Ավստրիայի ֆոնոգրամ արտադրողների միջազգային ֆեդերացիայի (IFPI, անգլ.՝ International Federation of the Phonographic Industry) կողմից և հեռարձակվել է ավստրիական ազգային հեռարձակող Ավստրիայի ազգային հեռուստառադիոընկերության (ORF, գերմ.՝ Österreichischer Rundfunk) կողմից։ Շոուն վարել է Անդի Նոլլը (անգլ.՝ Andi Knoll)։ 2008 թվականին Puls 4 և ProSiebenSat. 1 Media հեռարձակողներն սկսեցին միասին կազմակերպել միջոցառումը։ 2008 թվականից մինչև 2010 թվականը միջոցառումը վարել է Միխայիլ Օստրովսկին (Michael Ostrowski), իսկ 2012 թվականից վարել սկսել է Մանուել Ռուբեյը (Manuel Rubey)։ 2012 թվականից միջոցառումն անց է կացվել Ժողովրդական թատրոնում, իսկ նախկինում այն անց է կացվել Վիեննական գազոմետրերում, Վիեննայի արվեստի սրահում և Վիեննայի քաղաքային սրահում։ 2011 թվականի միջոցառումը չեղարկվել է և ավելի ուշ տեղափոխվել է որպես 2012 թվականի միջոցառում։


== Մրցանակներ ==
Մրցանակներ տրվում են Ավստրիայի քաղաքացիություն ունեցող կամ Ավստրիայում իր կարիերան հաստատած ցանկացած երաժշտի։ 2016 թվականին կային 19 կատեգորիաներ։


=== Ընդհանուր ===


=== Ժանր ===


== Ծանոթագրություններ ==
Ղադիքյոյ (այլ կիրառումներ)

Ղադիքյոյ, կարող է վերաբերել՝

Ղադիքյոյ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ղադիքյոյ - գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում
Ղադիքյոյ - գյուղ Արևմտյան Հայաստանում, Տրապիզոնի վիլայեթի Ջանիկի գավառում
Շվեդիայի գիտությունների թագավորական ակադեմիա

Շվեդիայի գիտությունների թագավորական ակադեմիա (շվեդերեն՝ Kungliga Vetenskapsakademien), Շվեդիայի թագավորական ակադեմիաներից մեկը։ Ակադեմիան անկախ, ոչ կառավարական կազմակերպություն է, որը նպաստում է գիտության՝ հատկապես բնական գիտությունների և մաթեմատիկայի զարգացմանը։
Ակադեմիան 1739 թվականի հունիսի 2-ին հիմնել են բնագետ Կարլ Լինեյը, առևտրական Յոհանես Ալստրոմերը, ինժեներ-մեխանիկ Մարթեն Թրիվելը, քաղաքացիական ծառայողներ Սթեն Կարլ Բիելկեն և Կարլ Վիլհելմ Քեդերհիլմը և պետական գործիչ, գրող Անդերս Յոհան ֆոն Հոպկենը։
Ակադեմիայի նպատակն էր օգտակար գիտելիքի կենտրոնացումը և ակադեմիայի արդյունքները շվեդերեն հրապարակելը։ Ակադեմիան պետք է տարբերվեր Ուպսալում գիտությունների թագավորական ակադեմիայից, որ հիմնվել էր 1719 թվականին և հրատարակում էր լատիներեն։ Գտնվելու վայրը մոտ էր Շվեդիայի մայրաքաղաքին (որն, ի տարբերություն Ուպսալի, այդ ժամանակ չուներ համալսարան) պատահական չէր ընտրված։ Ակադեմիան ստեղծվել է Լոնդոնի թագավորական ընկերության և Ֆրանսիայի գիտությունների ակադեմիայի նմանությամբ։


== Անդամներ ==
Հիմնադրվելուց ի վեր ակադեմիան ընտրել է մոտ 1.700 շվեդ և 1.200 արտասահմանցի անդամ։ Այժմ այն ունի 450 շվեդ և 175 անդամ, որոնք բաժանվում են տասը «դասերի»՝

Մաթեմատիկա
Աստղագիտություն
Ֆիզիկա
Քիմիա
Երկրագիտություն
Կենսաբանություն
Բժշկական գիտություններ
Ինժեներական գիտություններ
Սոցիալական գիտություններ
Հումանիտար և գիտության համար ակնառու ծառայությունների համար


== Ծանոթագրություններ ==


== Արտաքին հղումներ ==
Ստարոե Մաժարովո

Ստարոե Մաժարովո (ուկրաիներեն՝ Старе Мажарове), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1775 թվականին։
2001 թվականի տվյալներով Ստարոե Մաժարովո գյուղում բնակվում էր 214 մարդ։ Բնակավայրը զբաղեցնում է 0,869 կմ² տարածք։ Բնակչության խտությունը կազմում էր 246,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դելֆին Վեսպիզե

Դելֆին Վեսպիզե (ֆր.՝ Delphine Wespiser, հունվարի 3, 1992(1992-01-03), Մյուլուզ), ֆրանսիացի ֆոտոմոդել, 2012 թվականին դարձել է «Միսս Ֆրանսիա» մրցույթի հաղթող։ Նախկինում հաղթել է «Միսս Վերին Հռենոս 2011» և «Միսս Էլզաս 2011» մրցույթները։


== Կենսագրություն ==
Դելֆինը ծնունդով Վերին Հռենոս դեպարտամենտի Մագստատ լե Բա կոմունայից է։ Նրա հայրը մասնագիտությամբ ճարտարապետ է, իսկ մայրը՝ լաբորանտ։ Ունի ավագ եղբայր։ Սովորել է Էլզասի դպրոցում, իսկ 2010 թվականին ավարտել տնտեսագիտության ուղղությամբ Դոն Բոսկո մասնավոր լիցեյը։ Ընդունվել է Վերին Էլզասի համալսարանի Կոլմարի տեխնոլոգիական ինստիտուտի միջազգային գործարարության և մենեջմենթի ֆակուլտետ։ 2011 թվականին Կինգերսհայմում մասնակցել է «Միսս Էլզաս» մրցույթին, որտեղ զբաղեցնել է առաջին հորիզոնականը։ 2011 թվականի դեկտեմբերի 3-ին Դելֆինը 19 տարեկանում հաղթել է «Միսս Ֆրանսիա 2012» մրցույթը՝ հավաքելով հեռուստադիտողների ձայների 32,3%-ը։ Մրցույթի եզրափակիչը Բրեստում։

Դելֆինը համագործակցում է տարբեր հասարակական կազմակերպությունների հետ, որոնց թվում առանձնացվում են «Կյանքի քարավան» (ֆր.՝ La Caravane de la vie, դոնորական կազմակերպություն) և l'APAMAD (ֆր.՝ Association pour le maintien à domicile des personnes âgées — Ассоциация по уходу на дому за пожилыми людьми) կազմակերպությունները։ Հայտնի է որպես կենդանիների և Կենդանիների պաշտպանության միջազգային ֆոնդի իրավապաշտպան, որի արդյունքում դարձել է բուսակեր։ Մանուկ տարիքում, ինչպես փաստում է ինքը, շատ է ցանկացել անասնաբույժ, սակայն մաթեմատիկայի ցածր գնահատականները նրան հնարավորություն չեն տվել ընդունվել բժշկական համալսարան։
Բացի ֆրանսերենից (էլզասի բարբառ), տիրապետում է նաև անգլերենի և գերմաներենի։ Դրա հետ զուգահեռ ուսումնասիրում է նաև ֆրանսերենի մյուս բարբառները։
2013 թվականից Դելֆինը նկարահանվում է «Ֆորտ Բոյար» հեռուստախաղում։ Մարմնավորում է Դատավոր Բլանշի դերը, իսկ 2015 թվականից նաև՝ դատավոր Ռուժի։ Բլանշը կազմակերպում է մրցություններ այն խաղացողների համար, որոնք խաղի ընթացքում բանտարկվել են։ Բացի այդ, 2012 թվականին թիմերից մեկի կազմում մասնակցել է հեռուստախաղին։ 2015 թվականից Ռուժի կերպարում անց է կացնում մրցություններ թիմերի մասնակիցների համար՝ հաղթելու դեպքում տալով նրանց բանալիներ։


== Ծանոթագրություններ ==


== Արտաքին հղումներ ==
Rendez-vous avec... Delphine Wespiser: Subject.fr, 2 décembre 2011 (ֆր.)
Դեյր-էլ-Զորի շրջան

Դեյր-էլ-Զորի շրջան (արաբ․՝ ناحية دير الزور‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դեյր-էլ-Զորի գավառի 7 շրջաններից մեկը։ Միակ շրջանն է, որ գտնվում է Եփրատ գետի աջ ու ձախ ափերին միաժամանակ։
Վարչական կենտրոնն է Դեյր-էլ-Զոր քաղաքը։ 2004 թվականի մարդահամարի տվյալներով շրջանը ունի 239 196 բնակչություն։ Ի տարբերություն Դեյր-էլ-Զորի մարզի մյուս շրջանների՝ այստեղ բնակչությունը հիմնականում քաղաքաբնակ է։ Գյուղերում հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ունի 10 գյուղ և ավան՝

Ալ-Բաղիլիա (البغيلية)
Ալ-Մաաիշիա (المعيشية)
Ալ-Ջանինա (الجنينة)
Ալ-Ջաֆրա (الجفرة)
Ալ-Ջիաա (الجيعة)
Այյաշ (عياش)
Իդման (عضمان)
Մաաիզիլա (معيزيلة)
Շակրա (شقرة)
Ջաուլա ալ-Ղիր (جولة الغر)
Սաֆիրա Ֆուկանի (سفيرة فوقاني)
Քաբա Ջիբ (كبا جب)


== Ծանոթագրություններ ==
Բարսուկի (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ԲարսուկիԲարսուկի (ռուս.՝ Барсуки), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 183 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արս ան Ռե (այլ կիրառումներ)

Արս ան Ռե, կարող է վերաբերել՝

Արս ան Ռե - համայնք Ֆրանսիայում
Արս ան Ռե - կանտոն Ֆրանսիայում
Մուրսիլիս Ա

Մուրսիլիս Ա
(երբեմն գրվում է Մուրշիլիս), (մ.թ.ա. 17-րդ դար - մ. թ. ա. 1590, Հատտուսա, Բողազկալե, Չորումի մարզ, Թուրքիա) խեթական թագավոր Ք.ա. մոտ 1620-1590 թվականներ, ըստ մեր ժամանակներում ընդունված միջին ժամանակագրության կամ այլընտրանքայինի՝ Ք.ա. մոտ 1556–1526 թվականներ (կարճ ժամանակագրություն)։ Հավանաբար իր նախորդի՝ Խաթթուսիլիս Ա-ի թոռն էր։ Նրա քույրը Խարապշիլին էր, իսկ կինը՝ Կալի թագուհին։
Մուրսիլիսը անչափահաս էր գահ բարձրացել։ Հասունանալով նա վերսկսել է Խաթթուսիլիս Ա-ի մղած պատերազմը Սիրիայի հյուսիսում։ Նա նվաճել է ամորեական Յամհադի թագավորությունը և նրա մայրաքաղաք Հալեպը, որ փրկվել էր Խաթթուսիլիից։ Այնուհետև նա անցել է աննախադեպ երթով 2000 կիլոմետր դեպի հարավ, Միջագետքի սիրտը, որտեղ Ք.ա. 1595 թվականին նա ավերել և կողոպտել է Բաբելոն քաղաքը։ Բաբելոնի վրա Մուրսիլիսի հարձակվելու դրդապատճառներն անհայտ են, չնայած Ուիլյամ Բրոդը ենթադրում էր, որ պատճառը հացահատիկի ձեռքբերումն էր, քանի որ Թերայի ժայթքման ամպերը նվազեցրել էին հիթթիթների բերքը։ 
Բաբելոնյան արշավանքը չէր կարող նշանակել տարածաշրջանային ինքնիշխանության գործադրում։ Այդ քաղաքը պարզապես շատ հեռու էր Անատոլիայից և հիթթիթների իշխանական կենտրոնից։ Այնուամենայնիվ կարծում են, որ բաբելոնյան արշավանքը վերջ է տվել Համմուրաբիի Ամորեացիների տոհմին և թույլ տվել, որ Կասսիտները գրավեն իշխանությունը, կարող էր կապ ունենալ նրանց հետ դաշնակցելու հետ կամ նրանց բարեհաճության դրդելու փորձ լինել։ Հնարավոր է նաև, որ Մուրսիլիսը հեռահար հարձակումը ձեռնարկել էր անձնական դրդապատճառներով, այն է՝ որպես իր նախորդի՝ Խաթուսիլիս Ա-ի ռազմական սխրագործությունները գերազանցելու միջոց։
Երբ Մուրսիլիսը վերադարձել է իր թագավորություն, զոհ է գնացել իր փեսա, ապագայում՝ Խանտիլիս Ա թագավորի գլխավորած (որը և գրավել է գահը) և վերջինիս փեսա Զիդանտասի մասնակցությամբ դավադրությանը։ Նրա մահով սկսվել է սոցիալական անկարգությունների և կենտրոնական իշխանության քայքայման մի շրջան, որին հաջորդել է Սիրիայում կատարված նվաճումների կորուստը։


== Տես նաև ==
History of the Hittites


== Ծանոթագրություններ ==
Վյախորի

Վյախորի (ռուս.՝ Вяхори), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 54 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազատության համաշխարհային օր

Ազատության համաշխարհային օր (չինարեն՝ 世界自由日), Չինաստանի Հանրապետության հիշարժան ամսաթիվ, որը նշվում է հունվարի 23-ին։ Նշվում է 1954 թվականից՝ Կորեական պատերազմի թայվանյան ռազմագերիների՝ հայրենիք վերադառնալու և ազատագրման առիթով։ Ամեն տարի նշվում է Ազատության և ժողովրդավարության համաշխարհային լիգայի կողմից։


== Նախապատմություն և հիմնում ==
Կորեական պատերազմում հակակոմունիստական ընդդիմության կողմից մասնակցում էին ավելի քան 30 հազար թայվանյան չինացիներ (ըստ կարգավիճակի՝ նրանք համարժեք էին «ժողովրդական կամավորներին» ՉԺՀ)։ Նրանցից 14 հազարը գերի է վերցվել հյուսիսկորեական զորքերի կողմից։ Պատերազմի ավարտից հետո ստորագրված համաձայնության հիման վրա նրանք վերադարձել են Թայվան։ Հանդիսավոր հանդիպումը կայացավ 1954 թվականի հունվարի 23-ին Ցզիլունում։


== Նշելու ժամանակակից ձևը ==
1990 թվականին WACL-ը վերանվանվեց Ազատության և ժողովրդավարության համաշխարհային լիգայի (WLFD): Հակակոմունիստական հակամարտության ապաակտիվացումը և Չինաստանի հանրապետության և ՉԺՀ միջև հարաբերությունների բարելավումը դրդեցին ստեղծելու Ազատության համաշխարհային օրը։ Ամեն տարի անցկացվում են տոնական միջոցառումներ՝ Գոմինդանի և WLFD-ի պաշտոնական դեմքերի մասնակցությամբ։ Այդ ժամանակ նաև պաշտոնապես վառում են Ազատության ջահը։
2016 թվականի հունվարի 23-ի միջոցառմանը մասնակցել են Չինաստանի հանրապետության նախագահ Մա Ինցզյուն և WLFD նախագահ Ժաո Ինցին։ Մա Ինցզյուն խոսել է Թայվանի՝ ժողովրդավարական սկզբունքների հաստատմաբ և ցամաքային Չինաստանի հետ ընկերական հարաբերությունների ամրապնդման նվաճումների մասին։


== Ծանոթագրություններ ==
Սմխոր (Բայազետի գավառ)

Անվան այլ կիրառումների համար տե՛ս՝ Սմխոր (այլ կիրառումներ)Սմխոր, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մեծամասնության կոմիտեների բյուրո

Մեծամասնության Կոմիտեների Բյուրո, ՄԿԲ (ռուս.՝ Бюро комитетов большинства), տեղական կազմակերպությունները ղեկավարելու, ՌՍԴԲԿ 3-րդ համագումարը նախապատրաստելու և հրավիրելու համար Վլադիմիր Լենինի նախաձեռնությամբ 1904 թվականի վերջին ստեղծված համառուսաստանյան բոլշևիկյան կուսակցական կենտրոն։ 
ՄԿԲ-ի ստեղծումը պայմանավորված էր մենշևիկների գործունեությամբ, որոնց ՌԽԴԲԿ 2-րդ համագումարից հետո հաջողվել է կուսակցության ղեկավար մարմիններում մեծամասնություն կազմել։ Համագումարի հրավիրման գործում նշանակալի դեր է ունեցել Լենինը, ում նախաձեռնությամբ 1904 թվականին Ժնևում հրավիրվեց 22 բոլշևիկների խորհրդակցությունը, որի ընդունած «Կուսակցությանը» դիմումը համագումարի հրավիրման կոչ էր անում։ Համագումարի նախապատրաստման կոնկրետ աշխատանքներ իրականացնելու համար որոշվեց Ռուսաստանում ստեղծել բոլշևիկյան կենտրոն՝ Մեծամասնության կոմիտեների բյուրո։ Երեք մարզային կոնֆերանսներում՝ Հարավային, Հյուսիսային և Կովկասյան (1904 թվականի նոյեմբերի վերջին ՌՍԴԲԿ կովկասյան միութենական կոմիտեների ներկայացուցիչների՝ Թիֆլիսում կայացած կոնֆերանսը հատուկ որոշում ընդունեց կուսակցության 3-րդ համագումար հրավիրելու մասին, ստեղծեց հատուկ բյուրո, որը պետք է գործեր բոլշևիկյան մյուս կոմիտեների հետ սերտ համագործակցությամբ) ստեղծվեց այդպիսի կենտրոն։ ՄԿԲ-ի կազմում ընտրվեցին Ալեքսանդր Բոգդանովը, Ս․ Ի․ Գուսևը, Ռոզալիա Զեմլյաչկան, Մաքսիմ Լիտվինովը, Մարտին Լյադովը, Պյոտր Ռումյանցևը և ուրիշներ։ 
ՄԿԲ-ի հետ միասին հիմնվեց մեծամասնության օրգան համարվող «Վպերյոդ» թերթը։ ՄԿԲ և «Վպերյոդ» թերթը ղեկավարում էր Լենինը։ ՄԿԲ-ի և մենշևիկյան կենտրոնների միջև պայքար ծավալվեց ս-դ․ կոմիտեների համար։ 1905 թվականի մարտին ՌԽԴԲԿ 28 կոմիտեներից 21-ը արտահայտվեցին հօգուտ համագումարի։ Այս պայմաններում ՌՍԴԲԿ մենշևիկյան ԿԿ ստիպված փոխեց իր դիրքորոշումը և սկսեց բանակցություններ վարել ՄԿԲ-ի հետ։ Մարտի 12 (25)-ին ՄԿԲ-ի և ԿԿ-ի միջև համաձայնություն կնքվեց համագումարի հրավիրման մասին և ստեղծվեց կազմակերպական կոմիտե։
Մետաղածնություն

Մետաղածնություն, մետաղային հանքավայրերի մասին ուսմունքի բաժին, ուսումնասիրում է հանքավայրերի բաշխման օրինաչափությունները ժամանակի և տարածության մեջ։ Մետաղածնությունը սերտորեն կապված է երկրակեղևի առանձին մարզերի երկրաբանական զարգացման ընդհանուր ընթացքի հետ և պայմանավորված է հիմնական երկրաբանական գործոններով (մագմատիզմ, տեկտոնիկա, նստվածքակուտակում, լիթոլոգիա, մետամորֆիզմ, էրոզիա և այլն)։ Դիտելով որևէ տարածքի սահմաններում հանքայնացման բաշխման կամ որևէ մետաղի հանքավայրերի տեղաբաշխման օրինաչափությունները, խոսում են տվյալ տարածքի (Ուրալ, Կենտրոնական Ղազախստան) կամ տվյալ մետաղի (ոսկի, անագ և այլն) մետաղածնության մասին։
Համո Սահյանի տուն-թանգարան

Համո Սահյանի տուն-թանգարանը գտնվում է Հայաստանի Սյունիքի մարզի Սիսիանի Լոր գուղում։


== Պատմություն ==
Սյունիքի մարզի Լորում գտնվող բանաստեղծ Համո Սահյանի տուն-թանգարանը բացվել է 2016  թվականի ապրիլի 14-ին՝ բանաստեղծի ծննդյան օրը։ Համո Սահյանի որդին՝ «Համո Սահյան պոեզիայի կենտրոն» Հասարակական Կազմակերպության նախագահ Նաիրի Սահյանը դեկտեմբերին վաճառքի էր հանել հոր անտիպ արխիվը, որպեսզի ստացված գումարով կանգնեցնի Համո Սահյանի արձանն ու բացի նրա թանգարանը։ Բայց բանաստեղծի արխիվը վաճառելու աղմուկից հետո մշակույթի նախարարությունն արձագանքել էր և թանգարանի վերանորոգման հարցին արագ ընթացք տվել։ 
Այդտեղ գտնվում է նրա գրասեղանը, որի վրա աշխատել է 10 տարուց ավել, ժամացույցներ, լուսանկարներ, մակագրված նվեր ստացած գրքեր,։։
Տուն-թանգարանի բակում կանգնեցվել է Համո Սահյանի կիսանդրին։


== Ծանոթագրություններ ==
1950 թ. NBA դրաֆթ

1950 թ. NBA դրաֆթը չորրորդ ամենամյա Բասկետբոլի ազգային ասոցիացիայի դրաֆթն է։ Այս դրաֆթը առաջինն է Ամերիկայի բասկետբոլի ասոցիացիայի (BAA) վերանվանվելուց հետո։ Դրաֆթը տեղի է ունեցել 1950 թ. ապրիլի 25-ին, մինչև 1950-51 NBA մրցաշրջան։ Այս դրաֆթում, 12 NBA թիմեր հերթով ընտրում են սիրողական ԱՄՆ քոլեջի բասկետբոլի խաղացողներին։ Յուրաքանչյուր փուլում թիմերը ընտրում են խաղացողներ հակառակ իրենց ակումբի հաղթանակների-պարտություններին նախորդ մրցաշրջանում, այսինքն ուժեղ ակումբը ընտրում է թույլ խաղացող, թույլ ակումբը՝ ուժեղին։ Չիկագո Ստագսը մասնակցել է դրաֆթին չեղյալ է համարվել մինչև մրցաշրջանի սկսվելը։ Դրաֆթը բաղկացած է 12 փուլից և ընտրվում են 121 խաղացող։


== Key ==


== Դրաֆթ ==
Ատովմյան

Ատովմյան, հայկական ազգանուն։


== Ազգանունը կրողներ ==
Ատոմ Հովհանի Ատովմյան (1850-ական թթ.-1888), իրավաբան։
Դմիտրի Լևոնի Ատովմյան (1952-2004), կոմպոզիտոր, դիրիժոր, գործիքավորող։
Թադևոս Ատովմյան (1868-1911), թղթակից, մանկավարժ։
Լևոն Թադևոսի Ատովմյան (1901-1973), կոմպոզիտոր։
Վաչե Արշակի Ատովմյան (1900-ական թթ.-1984), թատերական գործիչ, մանկավարժ։


== Տես նաև ==
Ատոմյան


== Ծանոթագրություններ ==
321

321 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 321 թվականն է, 
IV դարի 21-րդ տարին։


== Դեպքեր ==


== Ծնունդներ ==


== Մահեր ==
Պրեմիերֆե

Պրեմիերֆե (ֆր.՝ Prémierfait), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 104 մարդ, բնակչության խտությունը` 7.03 մարդ/կմ²։ Բնակավայրը զբաղեցնում է 14.79 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ արևելք, Շալոն ան Շամպայն քաղաքից` 60 կմ հարավ-արևմուտք, Տրուա քաղաքից` 24 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան)  բնակիչ, որոնցից ակտիվ էին 49-ը, իսկ ոչ ակտիվները` 11։ Ակտիվության ցուցանիշը կազմում է 81,7 %։ 49 աշխատունակ մարդկանցից աշխատել է 43 անձ (24 տղամարդ և 19 կին)։ Գործազուրկ են եղել 6 անձ (3 տղամարդ և 3 կին)։ 11 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեյ Թոմլինսոն

Ռեյմոնդ Սամուել Թոմլինսոն (ապրիլի 23, 1941(1941-04-23), Ամստերդամ, Մոնտգոմերի շրջան, Նյու Յորք, ԱՄՆ - մարտի 5, 2016(2016-03-05), Լինկոլն, Միդլսեքս շրջան, Մասաչուսեթս, ԱՄՆ), առաջատար ամերիկյան համակարգչային ծրագրավորող։ 1971 թվականին նա ARPANET համակարգում ստեղծեց առաջին էլեկտրոնային նամակների ծրագիրը։ Նա միջազգայնորեն հայտնի է որպես էլեկտրոնային նամակաների գյուտարար։ Այն առաջին համակարգն էր, որը կարողանում էր նամակ ուղարկել ARPANET-ի հետ կապված տարբեր սերվերներում օգտագործողների միջև։ Նախկինում փոստը կարող էր ուղարկվել միայն այն մարդկանց, ովքեր օգտագործում էին նույն համակարգիչը։ Այդ գյուտին հասնելու համար նա օգտագործեց @ նշանը, օգտագործողի անունը առանձնացրեց իր մեքենայի անունից, որը օգտագործվում է էլ. փոստի հասցեներում։ Թոմիլսոնի ծրագիրը հիմնարար կերպով հեղաշրջում կատարեց մարդկանց հեռահաղորդակցության ինդուստրիայում։


== Վաղ կյանք և կրթություն ==
Թոմիլսոնը ծնվել է Նյու Յորք նահանգի Ամստերդամ քաղաքում, բայց նրա ընտանիքը շուտով տեղափոխվեց փոքրիկ գյուղ` Նյու Յորք նահանգի, Բրոդալբին գյուղ։ Նա հաճախել է Նյու Յորքի Բրոդալբինի կենտրոնական դպրոց։ Հետագայում նա սովորել է Ռենսսլեր պոլիտեխնիկական ինստիտուտում, որը գտնվում էր Թրոյում, Նյու Յորք։ 1963 թվականին ստացել է ինժեների բակալավրի աստիճան Ռենսսլեր պոլիտեխնիկական ինստիտուտում։
Համալսարանն ավարտելուց հետո նա ընդունվել է Մասաչուսեթսի տեխնոլոգիական ինստիտուտ (ՄՏՍ) էլեկտրատեխնիկական կրթությունը խորացնելու համար։ Մասաչուսեթսի ինստիտուտում Թոմլինսոնը աշխատել է Կապի և հեռահաղորդակցության խմբի հետ և մշակել անալոգ-թվային հիբրիդային սինթեզատոր`1965 թվականին մագիստորոսի կոչում ստանալու համար։


== Մահ ==
Թոմլինսոնը մահացել է Մասաչուսեթսի, Լինքոլն քաղաքում՝ իր տանը, 2016 թվականի մարտի 5-ին, սրտի կաթվածից։ Մահացել է 74 տարեկան հասակում։


== Պարգևներ ==
2000 թվականին Ջորջ Ռ. Սթիբիցտի կողմից ստացել է համակարգչային պիոներական մրցանակը ամերիկյան համակարգչային թանգարանից,
2001 թվականին ստացել է Webby մրցանակ, թվային արվեստների և գիտությունների միջազգային ակադեմիայից իր ձեռքբերումների համար,
2002 թվականին Discover ամսագիրը նրան շնորհեց «նորարարության» մրցանակը,
2004 թվականին ստանում է IEEE-ից ինտերնետ մրցանակ` Դեյվ Քրոքերի հետ միասին,
2009 թվականին Մարտին Կուպերի հետ միասին արժանացել է «Ավստրալիայի արքայազն» մրցանակին` գիտական և տեխնիկական հետազոտությունների համար,
2011 թվականին MIT150-ում լավագույն 150 նորարարների և գաղափարների ցուցակում զբաղեցրել է 4-րդ տեղը,
2012 թվականին Թոմլինսոնը ինտերնետ հասարակության կողմից ներգրավվել է Ինտերնետ Փառքի սրահում։


== Ծանոթագրություններ ==


== Արտաքին հղումներ ==
Թոմլինսոնի էլ. փոստի կայքէջ Archived 2021-02-24 at the Wayback Machine.
Ֆիրենք

Ֆիրենք, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալեքսանդր Պիդսուխա

Ալեքսանդր Պիդսուխա (ուկրաիներեն՝ Олекса́ндр Миколайович Підсу́ха, հոկտեմբերի 16, 1918(1918-10-16), Կիևի նահանգ, Ուկրաինայի Ժողովրդական Հանրապետություն - հոկտեմբերի 21, 1990(1990-10-21), Կիև, Ուկրաինական ԽՍՀ, ԽՍՀՄ), ուկրաինացի բանաստեղծ, դրամատուրգ, խմբագիր, թարգմանիչ, հասարակական գործիչ։ ԽՄԿԿ անդամ՝ 1947 թվականից։


== Կենսագրություն ==
Ծնվել է Կիևի մարզի Նեժիլովիչի գյուղում։ 1939 թվականին ավարտել է Խարկովի օտար լեզուների մանկավարժական ինստիտուտը։ Մինչև 1941 թվականը Դոնեցիկի ինդուստրիալ ինստիտուտում դասավանդել է անգլերեն։
Մասնակցել է Հայրենական մեծ պատերազմին։ Պատերազմից հետո դասախոսել է Կիևի մանկավարժական ինստիտուտում, եղել է «Դնիպրո» հանդեսի գլխավոր խմբագիր։ Այնուհետև ղեկավարել է արտասահմանում ապրող ուկրաինացիների հետ մշակութային կապերի ընկերությունը։


== Ստեղծագործությունը ==
Ալեքսանդր Պիդսուխան հրատարակել է բանաստեղծությունների և պոեմների բազմաթիվ ժողովածուներ, որոնց թվում՝ «Խաղաղության զինվորները» (1948), «Հերոիկա» (1951), «Մայրական պատգամ» (1964), «Արծաթե սահմանագիծ» (1971), «Պոլեսյան եռագրություն» չափածո վեպը և այլն։
Մոսկվայի «Մոլոդայա գվարդիա» և «Սովետսկի պիսատել» հրատարակչությունները լույս են ընծայել Ալեքսանդր Պիդսուխայի բանաստեղծությունների հինգ ժողովածուները։
Գրել է նաև մի շարք պիեսներ, որոնք բեմադրվել են ուկրաինական բազմաթիվ թատրոններում։


== Պարգևներ ==
Պարգևատրվել է Հայրենական պատերազմի 2-րդ աստիճանի, Կարմիր աստղի շքանշաններով և մեդալներով։


== Ալեքսանդր Պիդսուխան հայերեն ==
«Օրորո՜ւմ էր ինձ...» (թարգմ.՝ Գևորգ Էմին); «Ոչնչանո՜ւմ է ամեն ինչ կյանքում...» (թարգմ.՝ Գևորգ Էմին); Գարնան նախազգացում (թարգմ.՝ Մկրտիչ Կորյուն)։ Ոսկե դարպասներ (ուկրաինական քնարերգություն), Ե., «Սովետական գրող», 1977 էջ 303-305։


== Ծանոթագրություններ ==
Անտոնոպոլ (գյուղ, Բրատսկոեի շրջան)

Անվան այլ կիրառումների համար տե՛ս՝ ԱնտոնոպոլԱնտոնոպոլ (ուկրաիներեն՝ Антонопіль), գյուղ Ուկրաինայի Նիկոլաևի մարզի Բրատսկոեի շրջանում։ Հիմնադրվել է 1860 թվականին։
2001 թվականի տվյալներով Անտոնոպոլ գյուղում բնակվում էր 8 մարդ։ Բնակավայրը զբաղեցնում է 0,599 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոսյոլկի (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ռուս.՝ Новосёлки), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիսովկա

Անվան այլ կիրառումների համար տե՛ս՝ Կիսովկա (այլ կիրառումներ)Կիսովկա (ուկրաիներեն՝ Кисівка), գյուղ Ուկրաինայի Խարկովի մարզի Կոլոմակի շրջանում։ Հիմնադրվել է 1775 թվականին։
2001 թվականի տվյալներով Կիսովկա գյուղում բնակվում էր 100 մարդ։ Բնակավայրը զբաղեցնում է 0,684 կմ² տարածք։ Բնակչության խտությունը կազմում էր 146,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԿՈՆԿԱԿԱՖ-ի առաջնություն 1973 (ընտրական մրցաշար)

1973 թ. ԿՈՆԿԱԿԱՖ-ի առաջնության ընտրական մրցաշարն անցկացվեց մեկ փուլով՝ միաժամանակ հանդիսանալով 1974 թ. աշխարհի առաջնության ԿՈՆԿԱԿԱՖ-ի գոտու ընտրական մրցաշարի առաջին փուլը։ Ուղեգրերը խաղարկվեցին վեց ընտրական խմբերում, որտեղ հավաքականները միմյանց հետ հանդիպեցին երկուական անգամ՝ տանը և դրսում։


== Ընտրական խումբ 1 ==
Հանդիպումների արդյունքները

 Մեքսիկան ստացավ եզրափակիչ մրցաշարի ուղեգիր։


== Ընտրական խումբ 2 ==
Հանդիպումների արդյունքները

 Գվատեմալան ստացավ եզրափակիչ մրցաշարի ուղեգիր։


== Ընտրական խումբ 3 ==
Հանդիպումների արդյունքները

 Հոնդուրասը ստացավ եզրափակիչ մրցաշարի ուղեգիր։


== Ընտրական խումբ 4 ==
 Ճամայկան հրաժարվեց մասնակցությունից։
Նիդերլանդական Անտիլները ստացան եզրափակիչ մրցաշարի ուղեգիր։


== Ընտրական խումբ 5 ==
Հանդիպումների արդյունքները

 Հայիթին ստացավ եզրափակիչ մրցաշարի ուղեգիր։


== Ընտրական խումբ 6 ==
Հանդիպումների արդյունքները

 Տրինիդադ և Տոբագոն ստացավ եզրափակիչ մրցաշարի ուղեգիր։


== Նայիր նաև ==
ԿՈՆԿԱԿԱՖ-ի առաջնություն 1973
Ֆուտբոլի աշխարհի առաջնություն 1974 (ընտրական մրցաշար)


== Ծանոթագրություն ==


== Հղումներ ==
1973 թ. ԿՈՆԿԱԿԱՖ-ի առաջնության արդյունքները ԿՈՆԿԱԿԱՖ-ի պաշտոնական կայքում(չաշխատող հղում) (անգլ.)
1974 թ. աշխարհի առաջնության ընտրական մրցաշարի ԿՈՆԿԱԿԱՖ-ի գոտու արդյունքները ՖԻՖԱ-ի պաշտոնական կայքում Archived 2013-03-28 at the Wayback Machine. (անգլ.)
1974 թ. աշխարհի առաջնության ընտրական մրցաշարի վիճակագրությունը RSSSF-ի արխիվում (անգլ.)
Անտոնիո Բըրքս

Անտոնիո Կորնել Բըրքս (անգլ.՝ Antonio Cornell Burks, փետրվարի 25, 1980(1980-02-25), Մեմֆիս, Թենեսի, ԱՄՆ), ամերիկացի նախկին բասկետբոլիստ, խաղացող։ Հանդես է եկել Բասկետբոլի ազգային ասոցիացիայի (NBA) «Մեմֆիս Գրիզլիս», ինչպես նաև մի շարք եվրոպական ակումբներում։


== Արտաքին հղումներ ==
Էջը NBA.com կայքում(անգլ.)
Քվեդա Ծևա

Քվեդա Ծևա (վրաց.՝ ქვედა წევა), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 178 մարդ։


== Ծանոթագրություններ ==
Զաովրաժե (գյուղ, Բելեբեևսկի շրջան)

Անվան այլ կիրառումների համար տե՛ս՝ ԶաովրաժեԶաովրաժե (ռուս.՝ Заовражье, բաշկիրերեն՝ Заовражье), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆյոդոր Չերնիխ

Ֆյոդոր Իվանովիչ Չերնիխ (լիտ.՝ Fiodor Černych, մայիսի 21, 1991(1991-05-21), Մոսկվա, ԽՍՀՄ), լիտվացի ֆուտբոլիստ, Մոսկվայի «Դինամո» ակումբի և Լիտվայի ֆուտբոլի ազգային հավաքականի եզրային կիսապաշտպան և կենտրոնական հարձակվող, վարձավճարով հանդես է գալիս «Օրենբուրգ» ակումբում։
Ծնվել է Մոսկվայում, բայց մանկության տարիներին՝ ծնողների ամուսնալուծությունից հետո, մոր հետ տեղափոխվել է Վիլնյուսում գտնվող տատիկի և պապիկի տուն։ Հրաժարվել է Ռուսաստանի քաղաքացիությունից, որպեսզի ստանա Լիտվայի քաղաքացիություն։


== Ակումբային գործունեություն ==
Չերնիխն սկսել է ֆուտբոլ խաղալ Լիտվայի երրորդ դիվիզիոնի վիլնյուսյան «Գրանիտաս» ակումբում, 2008 թվականի առաջնությունում խփել է 11 գոլ։ Երբ «Գրանիտասը» Մոգիլևում մասնակցել է մրցմանը, Չերնիխին նկատել է «Դնեպրի» գլխավոր մարզիչ Վալերի Ստրելցովը և հրավիրել է մոգիլևյան թիմ։
Բելառուսական առաջնությունում նա հանդես է եկել 2009 թվականին՝ «Սմորգոնի» դեմ խաղում։ Հանդիպման 71-րդ րոպեին փոխարինման դուրս գալով՝ խփել է երկու գոլ, ինչը ռեկորդ էր Բելառուսի առաջնությունում առաջնախաղի համար։ Հաջորդ մրցաշրջանում նա դարձել է «Դնեպր» ակումբի հիմնական կազմի խաղացող, իսկ 2011 թվականին վնասվածքի պատճառով բաց է թողել շատ հանդիպումներ։
2011 թվականի մրցաշրջանի ավարտին «Դնեպրը» դուրս է եկել առաջին լիգա, որտեղ արտասահմանցիներին արգելվում է խաղալ։ Այդ իսկ պատճառով 2012 թվականին Չերնիխը վարձավճարով հանձնվել է «Նաֆթանին»՝ մեկ տարի ժամկետով։ Այդ մրցաշրջանում նա մասնակցել է ազգային առաջնության բոլոր 30 հանդիպումներին և դարձել է Բելառուսի 2011/12 գավաթակիրը (եզրափակչում նա խփել է թիմի երկու գոլերից մեկը)։ 2012 թվականի վերջին նրան դիտարկել է թուրքական «Անկարասպորե», իրենց հետաքրքրությունն են արտահայտել նաևՄինսկի «Դինամոն», ԲԱՏԷ ՖԱ և ուկրաինական «Կարպատը»։
2013 թվականին Չեռնիխը վերադարձել է Մոգիլևի «Դնեպր», որը կրկին իրավունք է ստացել խաղալու Բելառուսի բարձրագույն լիգայում։ Նա ևս մեկ ու կես տարի անցկացրել է ակումբում, 2013 թվականի առաջնությունում հանդես է եկել թիմի բոլոր 32 հանդիպումներում։ 2014 թվականի մայիսի 25-ին նա երկու գոլ է խփե Բրեստի «Դինամոյի» դեմ խաղում (2-0) և օգնել է «Դնեպրին»՝ նվաճելու իր առաջին հաղթանակը 2014 թվականի առաջնությունում։ 2014 թվականի ամռանը փոխադարձ համաձայնությամբ խզվել է պայմանագիրը ակումբի հետ։
2014 թվականի հուլիսին նա պայմանագիր է կնքել լեհական «Գունիկ» ակումբի հետ, որն առաջին անգամ էր հանդես գալու Լեհաստանի բարձրագույն դիվիզիոնում։ Նոր թիմում առաջին հանդիպումը կայացել է 2014 թվականի հուլիսի 27-ին՝ խաղի 76-րդ րոպեին փոխարինման դուրս գալով «Ռուխի» դեմ (2։ 1)։
2018 թվականի հունվարին նա տեղափոխվել է Մոսկվայի «Դինամո»


== Ազգային հավաքականում ==
Չերնիխը հանդես է եկել Լիտվայի պատանեկան և երիտասարդական հավաքականներում։
2012 թվականի հոկտեմբերի 14-ին նա առաջին անգամ խաղացել է Լիտվայի ֆուտբոլի ազգային հավաքականում՝ Հայաստանի դեմ ընկերական խաղում (2:4)։ Ազգային հավաքականում առաջին գոլը խփել է 2013 թվականի հոկտեմբերի 11-ին Լատվիայի հետ խաղում (2-0)։


== Ձեռքբերումներ ==


=== Մեդալներ ===
 «Դնեպր» (Մոգիլյով)

Բրոնզե մեդալակիր Բելառուսի առաջնություն՝ 2009 «Նաֆտան»

Բելառուսի գավաթակիր՝ 2012 «Յագելոնիա» (Բելոստոկ)

Արծաթե մեդալակիր, Լեհաստանի առաջնություն՝ 2016/17, 2017/18


=== Անձնական ===
Լիտվայի լավագույն ֆուտբոլիստ՝ 2016, 2017


== Ծանոթագրություններ ==


== Աղբյուրներ ==
Լիտվայում ելույթների վիճակագրություն futbolinis.lt
Անգուն

Անգուն Չիպտա Սասմի (ինդոնեզերեն Anggun Cipta Sasmi, ինդոնեզերեն արտասանությունը՝ aŋˈɡun ˈtʃipta ˈsasmi, առավել հայտնի է Անգուն բեմական անունով, ապրիլի 29, 1974(1974-04-29)[…], Ջակարտա, Ինդոնեզիա), ինդոնեզական ծագումով երգչուհի, ով ներկայացրել է Ֆրանսիան Եվրատեսիլ 2012-ում «Echo (You and I)» («Արձագանք (Դու և ես)») երգով և զբաղեցրել 22-րդ հորիզոնականը։
Պարգևատրվել է Արվեստների և գրականության շքանշանով։


== Կենսագրություն ==
Ինդոնեզացի նկարիչ Դարտո Սինգոյի դուստրն է։ Յոթ տարեկանից երգել է բեմահարթակներից։ Ինը տարեկանում Ինդոնեզիայում թողարկել է իր առաջին երաժշտական ալբոմը, որն ամփոփում էր նրա մանկական երգերը։ 1986 թվականին լույս է ընծայել իր առաջին ստուդիական ալբոմը, որը կրում էր The World is Mine («Աշխարհն իմն է») խորագիրը։
Անգունն ինդոնեզական առաջին երգիչներից է, ում հաջողվել է միջազգային երաժշտական բեմեր նվաճել։ Նրա ալբոմները եվրոպական մի շարք երկրներում արժանացել են ոսկե և պլատինե հավաստագրերի։ Աշխարհում նրա ձայնագրություններից ընդհանուր առմամբ արդեն վաճառվել է ավելի քան 10 միլիոն օրինակ։


== Սկավառակագրություն ==
Ստուդիական ալբոմներ ինդոնեզերեն երգերով

Dunia Aku Punya (1986)
Anak Putih Abu Abu (1991)
Nocturno (1992)
Anggun C. Sasmi… Lah!!! (1993)Ստուդիական ալբոմներ անգլերեն երգերով

Snow on the Sahara (1997)
Chrysalis (2000)
Luminescence (2005)
Elevation (2008)
Echoes (2011)Ստուդիական ալբոմներ ֆրանսերեն երգերով

Au nom de la lune (1997)
Désirs contraires (2000)
Luminescence (2005)
Élévation (2008)
Échos (2011)Ժողովածուներ

Mimpi (1989)
Tua Tua Keladi (1990)
Takut (1990)
Yang Hilang (1994)
Best-Of (2006)Սաունդթրեքներ

Open Hearts (2002) —  «Բաց սրտեր» ֆիլմի սաունդթրեքները


== Մրցանակներ և առաջադրումներ ==
2001: FHM ամսագրի կազմած «Ասիայի ամենասեքսուալ կանայք» ցանկում զբաղեցրել է 6-րդ տեղը
2010: FHM 100 Sexiest Women in the World («Աշխարհի ամենասեքսուալ 100 կանայք»)


== Ծանոթագրություններ ==


== Գրականություն ==


== Արտաքին հղումներ ==
http://www.anggun.com/ Անգուն. պաշտոնական կայք
Anggun International Fansite
Anggun Indonesia Fansite
Anggun France Fansite Archived 2019-01-25 at the Wayback Machine.
Պաշտոնական ալիքը YouTube-ում
Անգուն Internet Movie Database կայքում
FAO Goodwill Ambassador website
Եռհիմն թթուներ

Եռհիմն թթուներ, թթուներ, որոնք թթվահիմնային ռեակցիայի ժամանակ հիմքին կարող են տրամադրել երեք ջրածնի իոններ։ Եռհիմն թթվի մոլեկուլն ունի տեղակալվելու ունակ երեք ջրածնի ատոմներ։ Եռհիմն թթուների օրինակներ են H3PO4 և կիտրոնաթթուն։


== Ծանոթագրություններ ==
Պետրովսկի շրջան (Կիրովոգրադի մարզ)

Անվան այլ կիրառումների համար տե՛ս՝ Պետրովսկի շրջան (այլ կիրառումներ)Պետրովսկի շրջան (ուկրաիներեն՝ Петрівський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Պետրովո։


== Աշխարհագրություն ==
Շրջանի տարածքի մակերեսը կազմում է 1195 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 28954 մարդ։ Բնակչության խտությունը կազմում էր 24,23 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Աստերոիդների ցանկ (131001-131100)

Աստերոիդների ցանկ (130901-131000)  • Աստերոիդների ցանկ  • Աստերոիդների ցանկ (131101-131200)
 Աստերոիդների ցանկ (130901-131000)  • Աստերոիդների ցանկ  • Աստերոիդների ցանկ (131101-131200)
Կաստրինյանո դե Գրեչի

Կաստրինյանո դե Գրեչի  (իտալերեն՝ Castrignano de' Greci), կոմունա Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 4107 մարդ, բնակչության խտությունը կազմում է 456 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 73020, հեռախոսային կոդ՝ 0836։
Սուրբ Անտոնիոն համարվում է բնակավայրի հովանավոր։
Կաստրինյանո դե Գրեչին բնակված է հիմնականում հունական ծագում ունեցող փոքրամասնությամբ, որը նաև խոսում է հունարեն լեզվի բարբառով։ Կոմունան մտնում է Սալենտինյան Հունաստանի քաղաքների միության մեջ։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝ 0836 583216
Պաշտոնական կայք՝  http://www.comune.castrignanodeigreci.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.